จดโน้ต เอาไปเปิดประเด็นถกเถียงกับคนอื่นๆ
ให้เขียนคำถามที่สงสัยไว้บนขอบหน้ากระดาษ ขีดเส้นใต้สิ่งที่คุณคิดว่าน่าสนใจ และไฮไลท์คอนเซปต์หรือไอเดียสำคัญๆ เอาไว้ อย่าไปกลัวว่าบนหน้ากระดาษจะเลอะเทอะไปด้วยสิ่งที่คุณจดลงไป มีนักอ่านบางคนที่รู้สึกว่าการถือดินสอ หรือปากกาไฮไลท์เอาไว้ในมือ จะช่วยทำให้ตัวเองอ่านได้อย่างตั้งใจมากขึ้น และทำให้พวกเขามีจุดมุ่งหมายบางอย่าง “ให้ทำ” ในขณะที่กำลังอ่านอยู่ ฉะนั้น ลองดูสิว่าวิธีนี้จะใช้ได้ผลกับคุณหรือเปล่า อย่าขีดเส้นใต้หรือไฮไลท์มากจนเกินไป และอย่าไฮไลท์ข้อความแบบสุ่มๆ เพียงเพราะคุณคิดว่ามันเป็นสิ่งที่คุณคาดเอาไว้ เพราะมันจะไม่ช่วยเวลาที่คุณอยากจะกลับไปทวนและทำความเข้าใจเนื้อหาเลย ถ้าคุณไปขีดไฮไลท์ข้อความแบบสุ่มๆ และไปทำให้เนื้อความในเรื่องเป็นสิ่งที่ยากต่อการกลับไปทบทวนมากขึ้นไปอีก หากคุณกำลังอ่านอะไรสักอย่างที่มีเนื้อหายากๆ และต้องย้อนกลับไปทวนส่วนที่ตกหล่นอยู่เรื่อยๆ ให้คุณเปลี่ยนไปใช้วิธีอ่านสรุปทีละหน้า วิธีการก็คือ เมื่อคุณอ่านจนถึงท้ายหน้า หรือจะเป็นท้ายย่อหน้าก็ได้ ให้คุณเขียนสรุปย่อๆ ของสิ่งที่เกิดขึ้นเอาไว้บนหน้านั้น วิธีนี้จะเป็นการแบ่งเนื้อหาที่คุณอ่านออกเป็นส่วนย่อยๆ และช่วยทำให้คุณอ่านได้ละเอียดมากขึ้น หากคุณรู้สึกสับสนในบางสิ่งบางอย่าง หรือมีบางสิ่งที่เข้าใจยาก ให้คูณเขียนคำถามออกมาทุกครั้งที่เกิดความสงสัย วิธีนี้จะช่วยคุณในการสร้างคำถามดีๆ ไว้ถามในห้องเรียน หรือมีบางอย่างให้คุณเอามาใช้คิดวิเคราะห์ต่อไปได้ในขณะที่อ่านเนื้อเรื่องต่อไป เวลาที่คุณอ่านจบแล้ว ให้คุณเริ่มเขียนความคิดเห็นของตัวเองที่มีต่อเนื้อเรื่อง ต่อหนังสือ หรือบทที่อ่านจากหนังสือเล่มนั้นทันที ให้เขียนว่ามีประเด็นสำคัญอะไรบ้าง และจุดประสงค์ของเรื่องนี้น่าจะเป็นแบบไหน และมันทำให้คุณรู้สึกอย่างไรบ้างในฐานะผู้อ่าน โดยคุณไม่จำเป็นต้องสรุปเรื่องเพื่อที่จะหาคำตอบก็ได้ แต่ถ้าคุณลองทำสรุปเรื่อง นั่นก็อาจจะช่วยคุณได้ในระดับหนึ่งถ้าเกิดว่าเรื่องย่อจะทำให้คุณจำสิ่งที่ตัวเองอ่านไปได้มากขึ้น อย่าเขียนแค่ว่าตัวเองชอบหรือไม่ชอบเรื่องนั้น หรือคิดว่าเรื่องนั้นมันน่าเบื่อหรือไม่น่าเบื่อ กลับกัน ให้คุณโฟกัสที่ประเด็นที่ว่า เรื่องที่คุณอ่านนี้มันทำให้คุณรู้สึกอย่างไร คำตอบแรกของคุณอาจจะเป็นในลักษณะที่ว่า “ฉันไม่ชอบเรื่องนี้ เพราว่าจูเลียตตายตอนจบ” แต่เราอยากให้คุณลองคิดดูว่าทำไมคุณถึงรู้สึกแบบนั้น ทำไมคุณถึงคิดว่ามันน่าจะดีกว่าถ้าจูเลียตไม่ตาย? มันควรจะเป็นแบบนั้นจริงๆ หรือเปล่า? เชกสเปียร์น่าจะพยายามสื่อสารประเด็นอะไรอยู่? ทำไมเขาถึงเลือกที่จะให้ตัวละครตัวนี้ตาย? วิธีนี้จะเป็นการสะท้อนความคิดเห็นของตัวเองออกมาในแบบที่น่าสนใจกว่า การพูดคุยถกเถียงในสิ่งที่คุณอ่านกับคนอื่นทั้งก่อนหรือหลังเข้าเรียนนั้นไม่ถือว่าเป็นการโกงหรอก และจริงๆ คุณครูส่วนใหญ่ก็อาจจะชอบแบบนั้นเสียด้วยซ้ำ ฉะนั้น ให้คุณถามความคิดเห็นที่มีต่อเรื่องนั้นจากเพื่อนๆ แล้วลองเอามาเปรียบเทียบกับของตัวเองดู ย้ำอีกครั้งว่า พยายามอย่าพูดคุยเรื่องที่ว่า เรื่องนั้นมันน่าเบื่อหรือไม่น่าเบื่ออย่างไร แต่ให้ดูว่ามีใครที่มีคำอธิบายดีๆ ในสิ่งที่คุณไม่ค่อยเข้าใจบ้างหรือเปล่า และกลับกันก็ให้เสนอความรู้ของตัวเองออกไปด้วยเพื่อเป็นการช่วยเหลือเพื่อนคุณไปในตัว ให้เขียนคำถามที่คุณคิดว่าน่าจะเป็นคำถามที่ใช้เปิดประเด็นถกเถียงกันในห้องเรียนลงในสมุดจดของคุณ และแม้ว่าครูบางคนอาจจะสั่งคำถามเหล่านี้เป็นงานให้คุณทำอยู่แล้ว แต่ว่าวิธีนี้ก็จะช่วยทำให้คุณมีส่วนร่วมกับการอ่านของตัวเองมากขึ้นได้อยู่ดี อย่าถามคำถามที่สามารถตอบด้วยคำว่า “ใช่” หรือ “ไม่ใช่” ฉะนั้น การเรียนรู้วิธีที่จะตั้งคำถามด้วยคำว่า “อย่างไร” จะเป็นสิ่งที่มีประโยชน์ซึ่งจะนำไปสู่การตั้งคำถามที่ทำให้เกิดการอภิปรายกันอย่างน่าสนใจ และเป็นการกระตุ้นให้เกิดความคิดเชิงวิพากษ์วิจารณ์ด้วย หากคุณมีคำถามที่สงสัยหลังจากอ่านจบ วิธีนี้ก็จะทำให้คุณเข้าถึงหน้าที่มีเนื้อหาที่คุณอยากจะเอามาพูดคุย หรือถามคำถามตรงส่วนที่ตัวเองมาร์คเอาไว้แล้วได้ง่ายๆ ดีกว่าที่จะใช้เวลา 10 นาทีหมดไปกับการพยายามนึกว่าประโยคสำคัญที่โพโลนีอัส (ตัวละครในเรื่อง แฮมเลต) พูดนั้นอยู่ตรงไหน คุณจะทำอย่างไรถ้าคุณเป็นจูเลียต? คุณจะชอบคนอย่างโฮลเดน คอลฟิลด์หรือเปล่าถ้าสมมุติว่าเขาเรียนอยู่ห้องเดียวกับคุณ? มันจะเป็นเช่นไรถ้าต้องแต่งงานกับโอดิสซีอุส? ให้เอาเอาประเด็นนี้ไปพูดคุยกับคนอื่นที่อ่านเรื่องเดียวกับคุณ ลองดูว่าแต่ละคนจะตอบคำถามเดียวกันนี้แตกต่างออกไปอย่างไร? การรู้จักที่จะพาตัวเองเข้าไปอยู่ในสถานการณ์ของเรื่อง และมีการตอบสนองต่อตัวบทในเรื่อง จะเป็นวิธีที่ดีที่จะทำให้คุณได้เขาไปสัมผัสและเข้าใจมากขึ้น ฉะนั้น ให้ลองคิดว่าตัวเองอยู่ในหนังสือเรื่องนั้นดู
ไฮไลท์ข้อความ. เขียนสรุปย่อไว้ที่ข้างล่างสุดของแต่ละหน้า. เขียนคำถามที่ตัวเองสงสัยเกี่ยวกับสิ่งที่ได้อ่าน. เขียนความคิดเห็นของตัวเองออกมาด้วย. จับกลุ่มพูดคุยกับเพื่อนคุณ หรือเพื่อนที่เรียนห้องเดียวกันเกี่ยวกับเรื่องที่อ่าน. ลองคิดคำถามปลายเปิดขึ้นมาบ้าง เพื่อที่จะได้ค้นหาความหมายบางอย่างจากการอ่านได้มากขึ้น. คั่นหน้าที่สำคัญๆ เอาไว้ด้วยกระดาษโพสต์อิท. ลองพาตัวเองเข้าไปอยู่ในสถานการณ์เดียวกับตัวละครในเรื่อง.
https://www.wikihow.com/Understand-What-You-Read https://www.wikihow.com/Understand-What-You-Read
Taking Notes Talking it Over